9. April. ( 60 ) 7. Møde. 
Horizont. Historien gaar sin Gang, ubekymret om de Enkeltes 
Ve og Vel, men de Enkeltes ethiske Værd beror paa, i hvilken 
Grad de i deres Villen og Handlen ere i Overensstemmelse 
med de Formaal, der realiseres gennem Samfundsudviklingen. 
Kun som Betingelser for Samfundets Bestaaen have sympathisk 
Følelse, Pligtfølelse og intellektuel Udvikling ethisk Værdi. Disse 
og andre for Kulturudviklingen gunstige Motiver er det Social- 
pædagogikens Opgave at fremkalde. Det gælder om at omdanne 
Individualiteterne efter Kultur- og Samfundslivets Fordringer. 
Af denne Betragtning uddrager Forfatteren den Slutning, at de 
faktiske Individualitetsforskelligheder ikke kunne faa nogen Be- 
tydning. Og dog maatte det have ligget ham nær at undersøge, 
om Samfundet ikke for sin egen Skyld — for at kunne blive 
et fuldkomment organiseret Samfund — maatte søge en saadan 
Individualisering af sine Normer, at hine Forskelligheder kunde 
gøres frugtbringende. Efter Forfatterens Fremstilling komme 
de sociale Normer til åt staa som dunkle, næsten mystiske 
Magter, og man forstaar ikke, hvad der menes med de Formaal, 
der skulle realiseres gennem den historiske Udvikling, og af 
hvilke Normerne skulle afhænge. Formaal, der ikke komme 
nogen til gode, blive ubestemmelige i deres Værdi, og bestemte 
Normer kunne ikke udledes af dem. Her har netop Forfatterens 
Begyndelsesdistinktion mellem Eudæmonologi og Ethik hindret 
ham i at naa til en naturlig Opfattelse. 
II. Tilbage staar nu af samtlige indsendte Arbejder en 
paa Engelsk skreven Afhandling (Løbenummer 2), hvis Motto 
er: Socius. Dette udførlige og indholdsrige Arbejde giver først 
en psykologisk Undersøgelse af Forholdet mellem Individ og 
Samfund, idet Forfatteren, støttet til lagttagelse og Analyse, 
følger Udviklingen af det enkelte Individs Bevidsthed baade med 
Hensyn til den Del af Bevidsthedsindholdet, som angaar den rent 
individuelle Existens, og med Hensyn til den Del af det, der 
angaar det mindre eller større Samfund, af hvilket Individet er 
Led. Lejlighedsvis giver Forfatteren nye og interessante Bidrag 
